Zlatan åpnet målkontoen på overtid
Paris Saint-Germain har ikke sprudlet i starten av sesongen, og de fikk det heller ikke enkelt mot nyopprykkede Guingamp. Med to poengtap allerede, var den styrtrike klubben avhengig av å få et godt resultat på eget gress. Det så imidlertid stygt ut lenge, for oppgjøret var fortsatt målløst etter 90 minutter.På overtid løsnet det omsider. Først scoret 18-årige Adrien Rabiot på en retur etter et frispark. Så var det Zlatan Ibrahimovic' tur til å vise seg frem. Svensken herjet med Norge, men har hatt det tyngre i serien med klubblaget. I kveld kom hans første mål denne sesongen. Ibrahimovic var sterkest i duellen og kjempet inn 2-0. Paris Saint-Germain står med åtte poeng etter to seirer og to uavgjorte kamper.Lyon vant sine to første seriekamper, men har fått en bratt formdupp. Lørdag gikk klubben på sitt annet strake serietap med 1-2 borte mot E. Thonon Gaillard. I tillegg var Lyon sjanseløs mot spanske Real Sociedad i den siste kvalifiseringsrunden til mesterligaens gruppespill. Franskmennene tapte 0-2 både hjemme og borte.
(Paris Saint-Germain-Guingamp 2-0)PSG slet lenge mot Guingamp, men på overtid løsnet det for Zlatan Ibrahimovic (31) og de franske seriemesterne.